**ОДОБРИЛ:**

**/ИВАН ИВАНОВ/**

**МИНИСТЪР НА ЗЕМЕДЕЛИЕТО**

**ГР*.* СОФИЯ**

**ПРОТОКОЛ № ПО-03-21**

**22.12.2021 г., гр. Сливен**

На основание чл. 56м, ал. 1 от ППЗСПЗЗ, Заповед № РД-04-183/03.11.2021 г. на Директора на Областна дирекция „Земеделие“ - гр. Сливен, във връзка с обява за откриване на процедура за провеждане търг с тайно наддаване по реда на чл. 27, ал. 8 от ЗСПЗЗ, за имот частна държавна собственост /незает със сгради и съоръжения, бивша собственост на заличени организации по §12 и §29 от ПЗР на ЗСПЗЗ/, негоден за земеделско ползване и неподлежащ на възстановяване по реда на ЗСПЗЗ, публикуван във вестник „АЛО“ Сливен бр. 44 (2021)/08.11.2021 г. и Заповед № РД-07-60/10.12.2021 г. на Директора на ОД „Земеделие“ - Сливен за определяне състава на тръжната комисия, както следва:

Председател: РР – Главен секретар на ОД „Земеделие“ гр. Сливен;

Секретар: ПК – Юрисконсулт на ОД „Земеделие“ гр. Сливен;

Членове: ЮС – Главен експерт в ОД „Земеделие” гр.Сливен

В административната сграда на Областна дирекция „Земеделие“ - гр. Сливен, с адрес: гр. Сливен, ул. „Генерал Столипин“ № 2, ет. 3, стая 302 в 14:30 ч. на 22.12.2021г., председателя на комисия провери присъствието на членовете на Комисията. Пликовете с тръжна документация, описани в Регистър – входящ дневник за открити процедури за провеждане на търг по реда на чл. 27, ал. 8 от ЗСПЗЗ, са предадени на тръжната комисия с протокол от 22.12.2021 г. от ДМ – главен специалист в Дирекция „АПФСДЧР“, ОД ”Земеделие” – гр. Сливен. В указания срок са постъпили 2 /два/ броя пликове с тръжна документация с ненарушена цялост, както следва:

1. **За поземлени имоти с идентификатори № 04635.66.290 в землище с. Богданово, общ. Нова Загора, област Сливен:**
2. **Заявление за участие с вх.** **№ Тб-1/06.12.2021 г. от 16:14 ч.;**
3. **Заявление за участие с вх. № Тб-2/06.12.2021 г. от 16:15 ч.;**

Всички заявления са подадени преди изтичане на крайния срок - **07.12.2021 г.** **включително** съгласно Заповед № РД-04-183/03.11.2021 г. на директора на ОД „Земеделие“ - гр. Сливен.

Преди да се пристъпи към разглеждане на заявленията за участие, всички членове на комисията подписаха декларация по §1, т.15 от ЗПКОНПИ.

Комисията разгледа постъпилите заявления за участие в обявения търг с тайно наддаване за продажба на имот с идентификатор № 04635.66.290 в землище с. Богданово, общ. Нова Загора, област Сливен, частна държавна собственост, бивша собственост на заличени организации по §12 от ПЗР на ЗСПЗЗ, негоден за земеделско ползване и неподлежащ на възстановяване от ЗСПЗЗ, както следва:

**1.** В плик с вх. № Тб-1/06.12.2021 г., подаден и вписан в 16:14 ч. в регистъра на Областна дирекция „Земеделие“ - гр. Сливен, се констатира следното съдържание: Заявление за участие от „Агри Милк“ ЕООД, ЕИК 200809018, с адрес за кореспонденция: с. Богданово, ул. „Иван Вазов“ № 16, общ. Нова Загора, обл. Сливен, представлявано от НИ, ЕГН \*\*\*\*\*\*\*\*\*\*, комисията констатира:

* **За имот с идентификатор 04635.66.290 с площ 1,008 дка по КККР на с. Богданово, общ. Нова Загора, обл. Сливен** има представени: Заявление по образец, платежно нареждане за внесен депозит с вносна бележка от 06.12.2021 г. със сума в размер на 295,30лв., 10% от началната стойност на имота ДПФ, Протокол от заседание на компетентен орган за закупуване на държавен имот, декларация за липса на свързаност с друг кандидат, Декларация за информираност и съгласие за обработване на лични данни.

Предложената цена от кандидата е в размер на **2 955,00 лв. / две хиляди деветстотин петдесет и пет лева/,** при начална тръжна цена за имота – 2 953,00 лв. /две хиляди деветстотин петдесет и три лева/.

Комисията установи, че документите са редовни и допуска до класиране участника.

**2.** В плик с вх. № Тб-2/06.12.2021 г., подаден и вписан в 16:15 ч. в регистъра на Областна дирекция „Земеделие“ - гр. Сливен, се констатира следното съдържание: Заявление за участие от „Двете овци“ ЕООД, ЕИК 204259671, с адрес за кореспонденция: с. Богданово, общ. Нова Загора, обл. Сливен, представлявано от ИР, ЕГН \*\*\*\*\*\*\*\*\*\*, комисията констатира:

* **За имот с идентификатор 04635.66.290 с площ 1,008 дка по КККР на с. Богданово, общ. Нова Загора, обл. Сливен** има представени: Заявление по образец, платежно нареждане за внесен депозит с вносна бележка от 06.12.2021 г. със сума в размер на 295,30лв., 10% от началната стойност на имота ДПФ, Протокол от заседание на компетентен орган за закупуване на държавен имот, декларация за липса на свързаност с друг кандидат, Декларация за информираност и съгласие за обработване на лични данни.

Предложената цена от кандидата е в размер на **2 954,00 лв. / две хиляди деветстотин петдесет и четири лева/,** при начална тръжна цена за имота – 2 953,00 лв. /две хиляди деветстотин петдесет и три лева/.

Комисията установи, че документите са редовни и допуска до класиране участника.

След извършената проверка на подадените в Областна дирекция „Земеделие“ Сливен – 2 /два/ броя заявления в срок съобразно **Заповед № РД-04-183/03.11.2021 г.** на Директора на ОД ”Земеделие” – Сливен, публикувана във вестник „АЛО“ Сливен бр. 44 (2021)/08.11.2021 г. както и въз основа на предложенията на кандидатите, комисията

**КЛАСИРА КАНДИДАТИТЕ, КАКТО СЛЕДВА:**

**Стопански двор в землище с. БОГДАНОВО, общ. НОВА ЗАГОРА, обл. СЛИВЕН**

1. **За поземлен имот с идентификатор № 04635.66.291 в землище с. Богданово, общ. Нова Загора, област Сливен:**

**Първо място:**

„Агри Милк“ ЕООД, ЕИК 200809018, с адрес за кореспонденция: с. Богданово, ул. „Иван Вазов“ № 16, общ. Нова Загора, обл. Сливен, с предложена цена, за придобиване право на собственост в размер **2 955,00 лв. /две хиляди деветстотин петдесет и пет лева/.**

**Второ място:**

„Двете овци“ ЕООД, ЕИК 204259671, с адрес за кореспонденция: с. Богданово, общ. Нова Загора, обл. Сливен, с предложена цена, за придобиване право на собственост в размер **2 954,00 лв. /две хиляди деветстотин петдесет и четири лева/**.

На основание чл. 56м, ал. 2 от ППЗСПЗЗ в 7-дневен срок от обявяването на протокола, участниците в търга могат да направят писмени възражения до тръжната комисия.

На основание чл. 56м, ал. 3 от ППЗСПЗЗ, комисията взе единодушно решение, председателят на тръжната комисия да представи протокола заедно със заявленията, приложенията към тях за одобряване от министъра на земеделието, храните и горите или от упълномощено от него длъжностно лице, в 3-дневен срок от произнасянето по възраженията, в случай, че има такива.

Търгът приключи в 17:00 часа.

Настоящият протокол се състави в три еднообразни екземпляра.

КОМИСИЯ:

Председател:

/Руси Радев/

Секретар:

/Пепа Колева/

и

Член:

/Юлия Станкова/